
Prome Minister a trata e presupuesto supletorio den Parlamento 


E VISION DI GOBIERNO, DESDE GABINETE 
WEVER-CROES I, TA PA PONE ARUBA RIBA E 
TRAYECTORIA DI FINANSA PUBLICO SOSTENIBEL 
Y RESPONSABEL 


Dialuna ultimo, Prome Minister Evelyn Wever-Croes tabata den 
Parlamento pa trata e presupuesto supletorio pa aña 2023. E 
meta di e reunion aki tabata pa envolve Parlamentarionan den 
fase trempan, pa loke ta e cambionan cu Gobierno kier bin cu 
ne den e presupuesto. Na comienso di aña 2022, Parlamento 
a duna Gobierno un apoderacion dentro di cierto cuadro pa 
gasta e placa cu a wordo aloca. Pero debi na cierto urgencianan 
cu ta bin dilanti durante aña, semper lo por bin e necesidad 
pa cambio. Mirando cu un Minister no por haci cambio den 
su presupuesto sin aprobacion, a bay Parlamento pa busca 
esaki. Varios cambio cu Gobierno ta propone, ta urgente y ta 
rekeri un decision lihe. 


E vision di Gobierno, desde Gabinete Wever-Croes |, ta pa 
pone Aruba riba e trayectoria di finansa publico sostenibel 
y responsabel. Esaki sigur no tabata un tarea facil pero cu 
determinacion a logra. Na aña 2018, Parlamento a exigi 
Gobierno pa cada mita di aña, bin duna cuenta di e gastonan. 
Esaki ta un practica cu Gabinete Wever-Croes a cumpli tur aña 
cu ne cabalmente, y a institucionalisa esaki den e voorjaarsnota 
cu a wordo entrega na Parlamento. 


E meta di Gobierno no ta solamente pa baha debe di pais 
Aruba, sino tambe pa envolve Parlamento den tur decision pa 


n A N; 


cu esaki. Prome Minister a expresa di ta contento di por trata 
e voorjaarsnota cu e cambionan den e presupuesto supletorio 
di trempan. Esaki no lo tabata posibel sin e dedicacion y 
esfuerso di e profesionalnan, cu a sa di traha incansabel pa 
logra termina esaki. Gobierno a presenta un "budget neutral" 
na Parlamento, cual ta nifica cu e budget y surplus cu a wordo 
aproba, no mester wordo gasta. 


Por nota tambe cu den e presupuesto supletorio ta hayando 
fondo di Hulanda pa e Landspakket y di Union Europeo pa 
un "early warning system". Ambos ta sumanan cu ta drenta 
y cu no por bay djies wordo gasta. E placa mester pasa via 
presupuesto cu ta drenta como entrada, y ta sali aloca como 
gasto. Cu e sistema aki, Parlamento lo tin e autoridad pa 
controla Gobierno. 


Prome Minister ta gradici tur e profesionalnan di departamento 
di Finansas y di Directie Wetgeving, cu a traha incansabel 
riba e presupuesto. No por lubida sr Raymond Kock den feliz 
memoria cu semper a dedica na e presupuesto di Aruba, y a 
laga un ekipo dinamico atras pa cumpli cu su trabou. Tambe, 
Prome Minister ta gradici Minister di Finansa Xiomara Maduro 
pa su vision y su determinacion, y pa tabatin e presupuesto aki 
como prioridad, y a logra finalis’e na tempo. 

Prome Minister Evelyn Wever-Croes 
Diferente na e gobierno di Eman: 


GABINETE WEVER-CROES TA ENTREGA 
PRESUPUESTO SUPLETORIO 2023 
NA TEMPO, SIN DEFICIT, Y CU CONSEHO POSITIVO 
DI RAAD VAN ADVIES 


Durante e tratamento di 
Presupuesto Supletorio 
den Parlamento 
Dialuna ultimo, Prome 
Minister Evelyn Wever- 
Croes a expresa cu 
e ta hopi orguyoso di 
tur colega minister. 
Sigur  specialemente 
di Minister di Finansa 
Xiomara Maduro pa e 
disciplina cu e tin den 
| su trabou. Esaki no 
- solamente ta wordo 
demostra den e sala di Parlamento pero tambe den Conseho 
di Minister. “Esaki ta un disciplina cu no ta fccil pa cumpli 
cu ne pero tur minister di mi Gabinete ta cumpli cu ne cu e 
compromiso cu un solo meta, cu ta pa mehora e situacion 
financiero di pais Aruba”, Prome Minister a enfatisa. 


Ya caba na aña 2017, Gabinete Wever-Croes 1 a cuminsa cu 
e vision y disciplina aki. Esaki a logra tambe cu un surplus 
chikito na aña 2019. Pero, manera tur hende sa, na aña 2020, 
e pandemia a dal nos abou. Sinembargo, cu e mesun disciplina 
y determinacion aki, Gobierno di Aruba a sigui traha mesora 
pa awor Aruba ta den pleno recuperacion, no ainda unda nos 
mester ta, pero si nos ta riba e bon caminda. 


Prome Minister a sigui expresa cu e ta mas orguyoso ainda pa e 
hecho cue Presupuesto Suplerio 2023 ta wordo trata di tempran. 
Den pasado, y sigur algun Parlamentario di e partidonan cu ta 
forma Gobierno actual y algun di partidonan di oposicion actual, 
tawata miembronan di Parlamento durante añanan 2009 pa 
2017, 8 aña largo, na unda cu Parlamentarionan no tawata 
envolvi den desicionnan di Gobierno. Durante e añanan aki 
tambe, Parlamento tawata ricibi e presupuestonan supletorio. 
Pasobra si un minister no haya un presupuesto supletorio 
pa cambia su presupuesto, e por wordo teni responsabel 
personalmente. Pero tin diferencianan grandi entre e gobierno 
di Eman y e Gobierno di Prome Minister Evelyn Wever-Croes. 
Prome Minister a menciona tres di nan. 


Presupuestonan supletorio di e gobierno di Eman semper 
tawata wordo entrega laat y no tawata envolve Parlamento: 
Presupuestonan Suplerio di e añanan anterior di e gobierno 
di otro asignatura, semper tawata wordo entrega laat na 
Parlamento y tawata wordo trata durante fin di aña y casi tawata 
habri aña den Parlamento. “Ora cu e presupuesto supletorio 
wordo entrega laat, ya caba e gastonan a wordo haci y e 
gobierno di e tempo ey tawata bay Parlamento solamente pa 


cover nan mes y no pa busca aprobacion ni pa informa ni pa 
envolve Parlamento”, Prome Minister a expresa. 


Presupuestonan supletorio di e gobierno di Eman ta wordo 
entrega cu deficitnan adicional: 

Mas tristo ainda, Prome Minister a enfatisa, ta cu no 
solamente e presupuesto supletorio tawata wordo entrega 
laat na Parlamento, pero e ta wordo entrega cu deficitnan 
adicional, yegando te na 50 miyon florin extra y e tempo ey, 
parlamentarionan di e gabinete di Mike Eman a aproba tur. 
“Esaki tawata e practica di e gobierno di Eman e tempo ey 
hunto cu su parlamentarionan”, Prome Minister a remarca. 


E Gobierno di Gabinete Wever-Croes, despues di hopi aña, a 
entrega surplus den presupuestonan y awo ta entrega esaki 
bugdet neutral, dus lo no haci e surplus menos. Esaki ta danki 
na e trabounan di Minister di Finansa y su ekipo financiero 
profesional cu tin e vision y determinacion pa hiba Aruba den 
progreso. 


Presupuestonan supletorio di e gobierno di Eman no 
tawata tin conseho positivo di Raad van Advies: 

E di tres motibo pa compara Gabinete Wever-Croes y Gabinete 
Eman ta e consehonan di Raad van Advies di e tempo ey 
cu tawata devastador pa e gobierno anterior y asina mes 
e parlamentarionan cu tawata sostene e gobierno di Mike 
Eman, tawata aproba e presupuesto sin lesa, studia y mas 
ainda, sin worry. Esaki tawata e practica cu a hinca Aruba 
den un problema financiero hopi serio pasobra e mayoria den 
Parlamento, esnan cu tawawta sostene e gobierno di Mike 
Eman, a permiti nan gobierno abusa di nos pueblo. Si e tempo 
ey, nos tawata tin parlamentarionan serio, ora e pandemia a 
dal nos pais na aña 2020, nos lo tawata miho para y lo e no 
tawata asina devastador pa nos. No solamente e gobierno di 
Eman a hinca nos den problema financiero pero a causa un 
desconfiansa di Hulanda pa Aruba. Aruba bou di e asignatura 
berde, a conoce mal maneho na unda cu a crea deficitnan 
sin preocupacion algun pa nos pueblo, y no a haci caso di e 
consehonan di Raad van Advies. 


Awo, na mita di aña 2023, Aruba no tin un deficit y tur conseho 
ta positivo. Esaki sigur ta un diferencia grandi di e tempo di 
gobernacion di Mike Eman y cu esun di Prome Minister Evelyn 
Wever-Croes. 


“Aruba ta den recuperacion. Nos economia ta crece. Nos 
turismo ta crece. Desempleo a baha. Inflacion ta bahando. 
Esaki si di berdad ta progreso y bienestar pa nos pueblo. Ainda 
nos no ta unda nos mester ta, pero nos ta riba e bon caminda”, 
Prome Minister Evelyn Wever-Croes a enfatisa. 


MINISTER URSELL ARENDS CONHUNTAMENTE CU 

FUNDACION ALZHEIMER ARUBA TA ANUNCIA 
SYMPOSIUM 'CUIDO CU DIGNIDAD" 


Diamars mainta durante conferencia di prensa, Fundacion 
Alzheimer Aruba en conexion cu nan 20 aña di aniversario ta 
anuncia nan Symposium "Cuido cu Dignidad" tumando luga 23 
di september binidero. 


20 aña ta momento special pa para keto riba dje. Fundacion 
Alzheimer dos decada pasa a tuma e iniciativa pa atende cu e 
necesidad y ancra su derecho di existencia. Nan compromiso 
pa trece conscientisacion riba e topico importante aki y provee 
sosten pa individuonan y nan famia cu ta sufri na man di 
Alzheimer a yuda pa asina kibra e taboo y falta di informacion 
cu pa añas a reina den nos comunidad. 


Ta hopi probabel cu nos tur conoce un persona cu Alzheimer, 
sea un familiar of conocir. E malesa aki ta uno hopi dificil pa 
lidia cu ne pasobra e ta atacha e esencia di ken e persona 
ta. Su experiencianan cu sernan stima, su creencianan cu a 
form’e como individuo, e memoria di su propio persona, tur ta 
disolve y bai cu biento. 


Alzheimer no solamente ta afecta e persona cu tine pero 
tambe su familiarnan, su amigonan, su conocirnan. E ta dolor 
inmenso pa no wordo reconoci pa bo mes un wela, pabo mes 


un tata, pa bo mes un ruman, pa bo mes un casa. Esun nan cu 
sa di e malesa aki, cu tin experiencia di cerca, sa con duru e ta. 


P'esey ta importante pa conscientisa nos mes acerca di 
Alzheimer. 

Algun punto importante ta: 

. Comprende e malesa. Alzheimer ta un desorden 
cerebral cu ta progresa y ta afecta memoria, pensamento 
y comportamento. Mientras miho nos conoce e malesa aki, 
menos stigma lo tin rond di e tema. 

° Impacto riba individuonan y famia. E impacto emocional, 
fisico y financiero riba hendenan cu ta sufri di e malesa y nan 
famia. 

. Deteccion trempan. Diagnostica Alzheimer trempan por 
yuda hopi cu e calidad di bida di e individuo. 


Ministerio su maneho pa nos adultonan mayor cu tin necesidad 
di cuido ta netamente pa yuda cu Alzheimer's, door di cambia 
enfoke di cuido medicalisa pa un cuido socialisa, den ambiente 
propio. 


Minister Arends ta menciona cu e symposium ta cuadra cu e 
vision pa asina stimula discusionnan y dialogo den comunidad. 
Paso cuido, di esnan cu ta sufri di e malesa pero tambe e 
bienestar di nos adultonan mayor ta un responsabilidad di nos 
tur. 


Invitacion ta bai na tur profesionalnan den e veld di zorg, 
comunidad di Aruba cu ta interesa y specialmente esnan 
cu ta traha directamente cu nos adultonan mayor. Participa 
na e symposium unda lo tin oportunidad pa haci pregunta y 
intercambia pensamentonan. 


"Palabra di pabien ta bai na Fundacion Alzheimer y danki na 
cada un di boso cu ta aporta na e causa, mi deseo ta pa biba 
den un Aruba unda personanan cu alzheimer tambe ta wordo 
inclui, comprendi y sosteni!" 

en Milieu, Directie Volksgezondheid, Directie 
Economische Zaken, y representante di Ministerio 


di Asuntonan Economico y tin un mandato pa e 
proximo tres luna. 


E 'Stuurgroep' por busca sosten pa nan tarea for 
di otro departamento di gobierno y institutonan 
cu por contribui di algun manera na nan trabou. 
Tambe nan por ricibi asistencia for di un of mas 
expertonan independiente y imparcial den nan 
trabou. 


Dentro di tres luna e 'Stuurgroep' tin e 
responsabilidad pa presenta na e Minister di 
Transporte, Integridad, Naturalesa y Asuntonan di 
Adulto Mayor nan resultadonan, conseho, plan y 
accionnan concreto. 


Minister Arends ta contento di e esfuersonan 
Ministerio di Naturalesa ta anuncia un desaroyo crucial pa diligente pa e programa di GAP cu ta habri 
Aruba su futuro den sector primario. Dia 1 di september 2023 portanan pa Aruba su agricultornan por prospera tanto local 
a establece e Stuurgroep Good Corporate Agriculture (GAP), como internacional. 

bon practicanan di Agricultura. 


E motibo principal pa establece e ‘Stuurgroep’ ta 
pa desaroya un programa robusto di cetrificacion 
GAP cu ta contribui na produccion y consumo di 
cuminda mas sigur y di calidad halto. Esaki ta crea 


oportunidad significante tambe pa exportacion den Y 

exterior door di agricultornan local. : CANTIDAD DI DESPERDICIO COLECT 
NA E PROME BAKI DEN BARIO > 

E ‘Stuurgroep’ tin como tarea e desaroyo di e : 

programa di GAP, plan di implementacion y presenta | 

accionnan concreto pa cumpli cu tur reglanan 20 BAKI DI BULK/MIX WASTE 

tecnico y operacional (internacional) relaciona cu 1BAKI DI DESPERDICIO DI CONSTRUCCION 


practicanan di agricultura na Aruba. E programa 
lo enfoca riba diferente aspectonan manera 
comprendemento di riesgonan di contaminacion, 1BAKI DI E- WASTE 
seleccion di tera pa proteccion di consumidor 6 BAKI DI GREEN WASTE 
y medio ambiente, normanan di certificacion di 
GAP pa agricultura y cria di bestianan, cadena di 
suministro di cuminda (almacen, transporte, etc.), trashtocasharuba.org/limpilimpi 
ley y reglanan, higiena, control y inspeccion, y tur 
otro aspectonan relevante na GAP. 


6 BAKI DI DESPERDICIO DI METAL 


Fara 


E'Stuurgroep',sumiembronantainterdepartamental 
y interministerial consistiendo di Directie Landbouw, r 22. 
Veeteelt en Visserij (voorzitter), Directie Natuur ee E 

CU REPRESENTANTE NAN DI MINISTERIO 
VWS DI HULANDA 


Diamars merdia Minister di Turismo y Salud Publico sr. Dangui 
Oduber a ricibi bishita di sr. Herbert Barnard y sr. Vincent 
Storimans representants di VNO na bestuurskantoor. Sr. 
Barnard ta director di e programa di Cuido y Hubentud (Zorg & 
Jeuga) di Caribe Hulandes den e Ministerio di “Volkgezondheids, 
Welzijn en Sport (VWS) na Hulanda y sr. Vincent Storimans ta 
representante di VNO na Aruba. E bishita aki ta uno importante 
pa continua e cooperacion a largo plaso cu tin entre e dos 
ministerionan. 


E Ministerio di VWS y Ministerio di Turismo y Salud Publico tin 
pa tempo largo un relacion di cooperacion constructivo riba nivel 
gubernamental, cual ta dirigi riba e tereno di Regulacionnan 
Intenacional di Salud (International Health Regulation). Durante 
e temporada di pandemia e cooperacion entre e Ministerionan 
a crese, ora participacion di e conseheronan riba diferente 
tereno y temanan riba ambos nivel nacional y regional a tuma 
lugar. E bon comunicacion cu a wordo estableci y tambe e 
esfera colegial cu tabata tin durante e periodo aki a contribui 
pa tin un cooperacion efectivo y exitoso. Ministerio di Turismo 
y Salud Publico sigur ta aprecia e cooperacion aki y lo sigui 
apoya Ministerio di VWS. 


Den cuadro di e cooperacion aki, lo tene consultanan 
regularmente riba nivelnan oficial como nivelnan gubernamental 
entre e 4 paisnan den Reino. Den e ultimo Vierlanden Overleg 
a identifica 9 topiconan clave di cooperacion. Den cual Aruba 
ta lidera 3 cual ta preparacion di pandemia, prevencion 
den salud, structura di calidad di cuido y acreditacion pa 
profesionalnan den cuido y institucionnan. Adicionalmente 
Curacao ta liderando e topico nobo cual ta ensera e efecto cu 
e pasado di esclavitud tin riba diferente problemanan di salud 
asocia cu estilo di bida. 

Durante e encuentro cu sr. Barnard, Minister Oduber y 
conseheronan a dialoga detayadamente riba e mihor manera 
cu Aruba lo mester diseña y implementa e proyectonan den 
salud, manera e specialisacion di dokernan di cas na Aruba, 


a a A 
prevencion, fortalece e promer linja di cuido . Un elogio a bay 


pa e diferente desaroyonan cu Aruba a conoce recientemente 
den cuido medico. 


Un elogio special a bay pa e “zorgakkord” cu na juli 2023 a 
wordo firma door di e diferente actornan den cuido. Esaki lo 
sirbi como un base caminda lo bay enfoca riba e mehoracion, 
planificacion di e organisacion y e desaroyo di e sector di 
cuido. Tur esaki ta parti di un plan financiero multi anual. Un 
mihor planificacion ta conduci na un cuido di calidad mas 
sostenibel cu enfoca ariba e patient y su cuido. Un ehempel 
grandi di esaki ta e proyecto caminda ta bay sigui desaroya e 
Aruba Health App, mescos ta bay pa proyectonan riba tereno 
di prevencion y cuido multidisciplinario pa pashentnan cu ta 
sufri di diabetes. 


Locual mas a resalta di e bishita aki ta e compromiso y 
cooperacion continuo cu tin entre Ministerio di VWS y Ministerio 
di Turismo y Salud Publico cual enfoce ta pa salvaguardia e 
bienestar y salud di e habitantenan di henter Caribe Hulandes. 
Minister Oduber a termina bisando cu hunto nos lo sigui traha 
pa mehora e calidad di cuido y dirigi problemanan di gran 
importancia di cuido den nos region. 


ENCUESTA DI S 


Diaranson 6 September 2023 


Geoffrey Wever 


| | MINISTER 
ATISFACCION: 


MANEHO NOBO DI PERMISO PA HABRI 
NEGOSHI. AMI POR PARTICIPA? 


| Neies ae 
Na oktober 2022, Minister Geoffrey Wever a introduci e maneho 
nobo pa permiso di negoshi, e asina yama 'Vestigingsbeleid 
2022'. E meta di e maneho modernisa aki ta pa elimina "red- 
tape”, stimula mas negoshi pa habri na Aruba y asina crece 
Aruba su economia y reduci obstaculo pa inversion, pensando 
riba e spin-off economico y e cuponan di trabou nobo, como 
tambe e aumento di entrada pa caha di gobierno. 


A haci diferente cambio na e maneho pa permiso di negoshi 
pa haci esaki mas eficiente y efectivo. 1. Digitalisa e 
servicio: por aplica online, upload documento, track proceso, 


ricibi notificacion y download e permiso. 2. Reduci obstaculo: 
A amplia e categoria di localnan door di haci posibel cu mas 
hende no-naci na Aruba por habri un negoshi sin cu mester pidi 
un permiso pa director, y a reduci tambe e periodo di residencia 
cu e persona naci na USA y Union Europeo mester tin pa 
ricibi un permiso di director. 3. Servicio: A mehora e servicio y 
simplifica e proceso door di rekeri menos documento; DEZHI 
ta consulta informacion digital cerca Censo y KvK pa facilita e 
cliente. 4. Menos restriccion: Ta stimula inversion den centro 
di Oranjestad y San Nicolas, stimula diversificacion di Aruba 
su economia a traves di e “six promising sectors”, plus duna 
companianan chikito, cu ta cumpli cu e criteria, e posibilidad 
pa establece den nan propio cas (zona residencial) 


"A logra hopi mehoracion, pero nos tin cu sigui innova pa 
asina tin e sistema mas efectivo posibel, y mas eficiente 
pa e usuario." E intencion originalmente tabata pa procesa 
peticion di permiso den menos di 2 siman. "Aunke a logra hopi 
mehoracion, ainda tin espacio pa mas, pero ta dependiente di 
diferente factor," segun minister Wever. 


E Vestigingsbeleid 2022 ta casi 1 aña den implementacion y 
feedback ta parti importante den monitor e implementacion. 
Pa cu esaki e Afdeling Vestiging di DEZHI di Ministerio di 
Asuntonan Economico, a prepara un encuesta di satisfaccion 
di e cliente tocante e maneho di permiso pa habri negoshi. 


E periodo pa participa na e encuesta ta di 1 september — 15 
september 2023. Si bo a habri bo negoshi den e ultimo aña, 
nos ta encurasha bo pa participa via e siguiente link: https://bit. 
ly/BusinessLicensing2023 


Minister Geoffrey Wever "ta pidi un y tur colabora cu e encuesta 
door di duna bo opinion pa asina nos por sigui mehora nos 
servicio. Bo opinion ta importante!” 

Dear client, 


The section Business Establishment Licenses of the Department of Economic 
Affairs, Commerce and industry, is conducting a customer satisfaction 
survey to find out your opinion regarding the business licenses application 


process. 


This survey intends to find out more about our clients experiences as well as 
to determine how we can improve our service. 


Therefore, we are asking for 2-3 minutes of your precious time, and effort to 
answer all the questions of the questionnaire, as they are important and 


helpful for the completion of this survey. 
As a participant, you will remain anonymous and all information confidential. 


Thank you very much for your valuable AU and  Spoperauon. 
Please scan the QR Code or use the link: | 


LET'S GROW WITH US 

Minister di Husticia y Asuntonan social sr. Rocco Tjon, a 
bishita e instituto coreccional di Aruba, caminda a haya 
un rondleiding di e ekipo di maneho actual, mirando cu tin 
diferente renobacionnan cu a tuma luga. Entre otro, e Centro 
di Motivacion (CDM), a wordo renoba por completo, y e plan 
ta pa e parti aki bay wordo uza bek. Consecuentemente otro 
renobacionnan tambe lo bay tuma luga paden di KIA pa asina 
crea binti cupo adicional di cel a corto plaso, caminda por 
percura pa detene hende mirando e scarcedad di capacidad di 
detencion cu tin actualmente. 


Hunto cu e ekipo di maneho, a elabora amplio riba e proceso 
y proyecto pa yega na un instituto coreccional nobo. E dossier 
completo a wordo entrega na Hulanda dos siman pasa, y awo 
ta en espera di un contesta di Hulanda pa asina por inicia cu 
e proceso di wak con nos por logra yega na financiamento pa 
cu esaki a largo plaso, a traves di un bon colaboracion. Pues, 
di e forma aki e proceso lo por inicia, mirando cu ta trata di un 
proceso cu un duracion bastante largo. 


Banda di esaki, a wak e avansenan pa loke ta e cuido basico 
forensico, di cual manera ta conoci, tin diferente palabracionnan 
bilateral cu Hulanda cual a wordo haci riba e tematica aki. 
Adicionalmente, den cuadro di e Justitieel Vierpartijenoverleg 
(JVO), e cuido forensico cu nos mester brinda na detenido y 
hobennan ta un topico di suma importancia. E aspecto aki, mas 
y mas ta wordo treci padilanti den rapportnan manera e rapport 
di CPT, pa cual motibo tin palabracionnan haci cu, a base di un 
proyecto piloto, nos ta bay percura pa brinda e cuido aki na un 
manera duradero na tur esnan cu tin mester di esaki. 


Pa recapitula, e renobacionnan a keda cla, principalmente e 
diferente espacionan caminda e expertonan lo mester bay brinda 
e cuido basico forensico tambe ta cla, y awo e preparacionnan 
ta den ehecucion pa asina na comienso di 2024 e proyecto 
aki por inicia. Di e forma aki tambe ta duna atencion na e parti 
infrastructural como tambe e parti di personal, mirando cu e 
reorganisacion a keda cla. Pues, nos lo bay enfoca hopi riba e 
parti di cuido, cual como pais nos mester brinda na esnan cu 
ta cay sera, pa di e forma aki duna contenido real na e parti di 
resocialisacion y reintegracion. 

MINISTER 


REUNION PUBLICO DI PARLAMENTO ARUBA 
RELACIONA CU PRESUPUESTO SUPLETORIO 2023 
CU A KEDA APROBA 


Dialuna ultimo durante reunion publico di Parlamento di Aruba, 
a trata Presupuesto Supletorio 2023 di Pais Aruba. Minister di 
Ensefiansa y Deporte Endy Croes a contesta pregunta di e 
parlamentarionan durante su desertacion. Minister Endy Croes 
a indica cu e reduccion di post personal di Instituto Pedagogico 
Arubano ta pa Presupuesto 2023 solamente y no ta structural. 
E suma di AWG. 350 mil ta basa riba algun empleado cu a 
bay cu pensioen y no a wordo reemplasa ainda. Tambe, 
Minister Endy Croes a duna splicacion di e suma cu a aloca pa 
Departamento di Enseñansa (DEA). 


A aloca esaki pa algun proyecto di DEA, entre otro, Desaroyo 
y Revision di Metodo pa Maneho di Idioma Nobo. Ademas 
di esaki, Minister Endy Croes a elabora riba e aumento di 
subsidio di e scolnan. E mandatario di Enseñansa a indica cu 
usualmente gasto di awa y coriente di tur scol ta wordo paga 
via Directie Infrastructuur en Planning (DIP). Actualmente cada 
scol ta bay haya e suma cu nan mes tin cu paga gasto di awa 
y coriente y e scolnan cu ta haya subsidio mester bay paga 
esaki via e “exploitatiekosten” cu nan ta haya. 

AGENTENAN POLICIAL CU A RICIBI NAN DIPLOMA 
Tres diferente klas a ricibi diploma Basico di Polis; MBO y Hoger 
Kader Opleiding (HKO) 


Diabierna mainta, den un esfera ameno rondona pa famia- y 
coleganan 62 agente policial a ricibi nan diploma. Minister Endy 
Croes a representa colega Minister Rocco Tjon na e ocasion 
special aki. Ta trata aki di 62 agente policial di tres diferente 
klas cu a ricibi diploma Basico di Polis, estudio policial nivel 
cuater (4) di MBO y Hoger Kader Opleiding (HKO). Minister 
Endy Croes hunto cu altocomisario Sr. Ramon Arnhem y hefe 
di Scol di Polis Sra. Jeannette Richardson - Baars a otorga 
diploma na e agentenan policial. Minister Endy Croes a hiba 
palabra e mainta aki unda a subraya e echo cu si mira con 
criminalidad ta desaroya ta importante pa nos percura cu 
Cuerpo Policial Aruba como organisacion por cumpli cu e 
demanda cu e desaroyo aki ta trece cu ne. 


P’esey conforme e plan di maneho di Ministerio di Husticia 
e punto primordial ta pa keda inverti den e capital humano y 
inverti den nos agentenan policial. Door di crea condicionnan 
di trabou adecua, percura pa tin e materialnan necesario, pero 
tambe sigui expande conocemento door di haci inversionnan 
valioso den educacion. Educacion ta e motor di un pais y 
cu e inversionnan aki pueblo por ta trankil y tin e confiansa 
cu Cuerpo Policial Aruba ta keda garantisa e siguridad pa 
henter nos comunidad. Cuerpo Policial Aruba ta memey di un 
reorganisacion y esaki ta sumamente importante mirando e 
diferente fenomenonan di criminalidad cu ta wordo señala, 
entre otro, e “criminaliteit beeld analise” cu recien a wordo 
emiti. Pa e proceso aki por cana bon e liderazgo di cada un 
agente policial ta asina importante. 


Liderazgo personal paso na final di dia imagen di Cuerpo 
Policial Aruba ta wordo influencia den e bon sentido y kisas 
menos positivo door di actitud y liderazgo. Cada un agente 
policial ta un lider riba nan mes y esey ta fortifica Cuerpo 
Policial Aruba. Como organisacion Cuerpo Policial Aruba 
a caba di celebra 37 aniversario. Na esnan mas jong, boso 
ta forma parti di un cuerpo dinamico cu ta brinda un carera 
bunita y na esnan mas experencia e ta den boso man hunto 
cu alto mando pa percura pa e cuerpo aki por celebra hopi aña 
mas y sigui gosa di e respet tanto local como internacional. 
Pa conclui, den nomber di Gobierno di Aruba, Minister Endy 
Croes a felicita e 62 agentenan policial cu a ricibi nan diploma. 
Masha pabien y hopi exito! 

Den conexion cu e cifra di desempleo hubenil 


ARUBA TA OFRECE VARIOS OPCION DI 
ENSEÑANSA, PA ENGRANDECE OPORTUNIDAD 
LABORAL PA NOS HOBENNAN 


Durante conferencia di prensa di Gobierno, Minister di Labor 
Glenbert Croes a elabora riba a e cifra di desempleo hubenil. 
Un estudio y sondeo cu a wordo ehecuta pa Departamento di 
Labor y Investigacion (DAO), CBS — Centraal Bureau Statistiek 
y Banco Central di Aruba. 


Minister Croes a indica cu si compara e porcentahe di desempleo 
hubenil actual cu locual e tabata na 2020, por bisa 
cu e rebaho ta uno remarcabel y substancial. Na 
2020, debi na e pandemia, e cifra di desempleo 
hubenil a subi drasticamente, na un porcentahe 
maximo di 25.9%. Actualmente, esaki a baha te na 
9.9%, cu apesar di ta un bahada drastico, ainda ta 
representa un total di 411 hoben sin trabou. 


Minister Croes a expresa di ta orguyoso di e 
hobennan cu a probecha e oportunidad di tuma 
nan futuro den nan man y busca un empleo, 
pero ta preocupa ainda pa e cantidad cu ainda 
no tin trabou y cu no ta bayendo scol tampoco. 
E categoria di hobennan aki, di 15 pa 24 aña di 
edad, ta hustamente esunnnan cu mester wordo 


guia bek den rumbo di enseñansa, (re)capacitacion, pa por 
eventualmente haya un trabou den e sector turistico, cu ta 
e pilar economico mas grandi di Aruba y cu ta brinda hopi 
oportunidad di trabou. 


"Mi kier extende un invitacion na tur e hobennan cu ta den 
necesidad di un trabou, pa pasa Eseñansa pa Empleo pa 
asina tuma parti den loke ta e cursonan cu tin disponibel. Tin 
cursonan di waiter y bartending, cu lo yuda cada un di boso 
pa drenta mas facilmente e mercado laboral. Aruba tin hopi 
oportunidad, ta keda na cada hoben pa tuma ventaha di esaki 
y sigura un miho futuro" Minister Croes a expresa. 


Si bo ta buscando trabou y no por haya, e mandatario ta invita 
bo pa pasa registra na DPL kendenan lo intermedia cu sector 
priva pa un oportunidad pa trabou. 


“Nos ta riba e bon caminda pero nos esfuersonan mester 
continua pa pone tur nos yiunan di Tera na trabao y forha pa 
nan un futuro briyante cu henter Aruba tin derecho riba dje”, e 
mandatario a clausura. 


DESEMPLEO DEN HUBENTUD 
2019 - 2022 


—=@=— Desempleo tur Edad 


$) Desempleo di 15 pa 24 aña 


November 2022 

6 SEPTEMBER 2023 


Masha pabien na nos rumannan di Boneiro riba nan dia. 
Cu Dios bendiciona e dushi isla di Boneiro y tur su 


habitantenan. 


-Prome Minister 
Evelyn Wever-Croes 

Gobierno di Aruba Gabinete Wever Croes || 

Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 


N 


* DURANTE E REUNION CU CAFT, 3 Diabierna ultimo, Prome Minister hunto cu 


GOBIERNO DI ARUBA A RICIBI VARIOS ELOGIO e men - : 
, ses Minister di Finansas Xiomara Maduro a reuni 


cu representantenan di CAFT, cu tabata na 
Aruba pa busca algun informacion, y kier a 
trece algun tema dilanti. Prome Minister a 
indica cu durante e reunion, CAFT a elogia 
Gobierno riba varios punto, y a trece dilanti e 
puntonan cu mester mas atencion. Premier 
Wever-Croes a indica cu e reunion a bay den 
bon ambiente y tabata uno positvo. E 
representantenan lo regresa Aruba na 
Oktober, na unda lo reuni un biaha mas riba 
e desaroyonan andando. 


* GOBIERNO DI ARUBA TA SIGUI DEN la 
NEGOSACION CU HULANDA PA PURBA YEGA 
NA E MIHO SOLUCION PA ARUBA 


Prome Minister Evelyn a indica cu Gobierno lo sigui : 7 GOBIERNO DI ARUBA TA SIGUI DEN 
y 9 NEGOSACION CU HULANDA PA PURBA YEGA 


na mesa di negociacion cu Hulanda, pa loke ta e NA E MIHO SOLUCION PA ARUBA 
prestamo durante e pandemia. E debe aki ta madura 


dia 10 di october benidero, y Aruba sea mester paga 
e debe of e lo mester refinancia. Mirando cu Aruba no 
tin e placa pa paga e debe aki, a tuma e decision pa 
refinancia. Prome Minister a splica cu despues di e 
debate den Parlamento, e reunionnan cu Secretario 
di Estado Alexandra Van Huffelen a sigui y ta 
bayendo den bon direccion. Gobierno lo sigui na 
mesa pa purba na yega na e miho palabracionnan pa 
Aruba. 


Prome Minister Evelyn Wever-Croes a ricibi bishita di 
Embahadora di India na Den Haag, Reenat Sandhu. Pa pais 
Aruba, ta importante pa tin contacto cu e Embahadora cu a 
trece hopi oportunidad pa Aruba. E tawata un bon reunion y 
Gobierno lo sigui den contact pa asina yega na 
palabracionnan y beneficionan concreto cu talves India por 
yuda Aruba cu ne. Na e momento aki, Gobierno ta busca tur 
posibilidad pa crea mas progreso y bienestar pa e pueblo di 
Aruba 

” Diamars mainta, Prome Minister a bishita Pius X School pa 
admira con e docentenan y muchanan ta traha cu e materialnan 
cu nan a gana cu e proyecto di Edutech. Durante e 
competencia, nan a logra gana un total di 7 eBoard pa 7 di nan 
klas local. Pa completa 9 klas, nan a haci un peticion na WEB 
Aruba NV pa sponsor e otro 2 eBoards cu falta. E peticion aki a 
wordo aproba, y awe Pius X School tin un eBoard pa cada klas. 
Prome Minister ta desea tur e docentenan y muchanan hopi 
exito cu e materialnan nobo aki pa e aña escolar nobo. 


| => 


+ PIUS X SCHOOL A INSTALA EBOARDS CU NAN 
A GANA CU E PROYECTO DI EDUTECH 


. PROME MINISTER A ATENDE CUMBRE DI SAN 
NICOLAS BUSINESS ASSOCIATION 


Diaranson mainta 30 di augustus, Gobierno di Aruba a atende e 
cumbre organisa pa San Nicolas Business Association (SNBA). 
Pa di dos aña consecutivo, SNBA ta invita inversionistanan cu 
ta interesa pa inverti den San Nicolas, pa un cumbre cu ta tuma 
luga na San Nicolas. 


Prome Minister a duna di conoce cu pa Gobierno di Aruba, ta 
importante pa SNBA y e pueblo di San Nicolas y Aruba en 
general sa cu Gobierno ta sostene tur iniciativa pa desaroya y 
diversifica economia di Aruba, y especialmente di San Nicolas. 

pa hende online 
cu mal intencion 


* PROME MINISTER A ELABORA RIBA E 
CAMPAÑA “NO CAY DEN TRAMPA? 


Durante un Conferencia di Prensa di Gobierno di Aruba, Prome 
Minister hunto cu Directora di Coordinatie Centrum 
Mensenhandel Mensensmokkel Aruba (CMMA), señora 
Jeanette Baars, a elabora riba e topico di traficacion di hende. 


* FELIZ DIA DI PRENSA 


Diabierna dia 1 di September, mundo ta celebra Dia di Prensa. 


Pa crea mas consientisacion riba e topico aki, CMMA a lansa un 
campaña nobo yama; ‘No Cay Den Trampa'. E campaña aki ta 
hopi importante pa enseñansa, pa nos hobennan y mayornan 
pasobra tin preocupacionnan pa e siguridad digital di nos 
hobennan cu ta hopi online. 


Trabou di prensa ta hopi importante y no ta tur ora e ta facil pa 
e miembro di prensa yega na informacion cu nan ta desea. Den 
nomber di Gobierno di Aruba, Prome Minister Evelyn 
Wever-Croes ta expresa respet, aprecio y admiracion pa esnan 
cu ta tuma e trabou aki na serio. 


Desaroyo y progreso di un pais ta mas 
sostinibel, fuerte y lihe ora cu cada 
ciudadano di e pais uni den esfuersonan 
y contribui cu positivismo na e vision 
pa logra cosnan grandi pa futuro. 


2023 


ANA DI UNION Y POSITIVISMO! 


